ΟΜΟΣΠΟΝΔΙΑ ΦΟΡΕΩΝ

ΨΥΧΟΚΙΝΩΝΙΚΗΣ ΑΠΟΚΑΤΑΣΤΑΣΗΣ

ΚΑΙ ΨΥΧΙΚΗΣ ΥΓΕΙΑΣ « ΑΡΓΩ» Αθήνα 06/11/2016

 Προς τα μέλη της Ομοσπονδίας

**ΠΡΟΣΚΛΗΣΗ**

**Για τη 2η Τακτική Γενική Συνέλευση των μελών της Ομοσπονδίας «ΑΡΓΩ»**

 Σας καλούμε να συμμετάσχετε στη 2η Γενική Συνέλευση των μελών της ΟΜΟΣΠΟΝΔΙΑΣ ΦΟΡΕΩΝ ΨΥΧΟΚΟΙΝΩΝΙΚΗΣ ΑΠΟΚΑΤΑΣΤΑΣΗΣ ΚΑΙ ΨΥΧΙΚΗΣ ΥΓΕΙΑΣ «ΑΡΓΩ» που θα γίνει την **Τετάρτη 16 Νοεμβρίου 2016** και **ώρα 13:00** στην αίθουσα συνελεύσεων του Κέντρου Ημέρας της ΠΕΨΑΕΕ επί της **οδού Ηπείρου 41, Αθήνα.**

**ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ :**

1. Απολογισμός πεπραγμένων του έτους 2015,
2. Υποβολή και έγκριση του προϋπολογισμού εσόδων – εξόδων του έτους 2017.
3. Ενημέρωση για ενέργειες ΔΣ Ομοσπονδίας για την επίλυση θεσμικών προβλημάτων και λήψη αποφάσεων για τη συνέχιση τους

Ενημερώνουμε τα μέλη για τα σχετικά δικαιώματα και τις υποχρεώσεις που προκύπτουν από τις διατάξεις του καταστατικού της Ομοσπονδίας και ειδικότερα:

1. **Νόμιμη Εκπροσώπηση των μελών**

Τα μέλη της Ομοσπονδίας μετέχουν στη Γ.Σ με αντιπρόσωπό τους, η νόμιμη εκπροσώπηση του οποίου προκύπτει και αποδεικνύεται εγγράφως με απόφαση του διοικούντος οργάνου του φορέα (ΔΣ, ΓΣ), αλλά και δήλωση του νομίμου εκπροσώπου ότι αποδέχεται την νόμιμη εκπροσώπηση του φορέα του( αρθρ. 7 , παρ. 3.1, 3.3).

Οι Φορείς έχουν δικαίωμα να ορίσουν τακτικό και αναπληρωματικό αντιπρόσωπο για συγκεκριμένη ισχύ.

Κάθε Μέλος της Ομοσπονδίας εκπροσωπείται μ’ έναν αντιπρόσωπο, ο οποίος διαθέτει μία ψήφο και εκπροσωπεί μόνο ένα φορέα (αρθρ. 11 παρ 10)

Ως αντιπρόσωπος του Φορέα μπορεί να ορισθεί μέλος ή στέλεχος του Φορέα με δικαίωμα να συμμετέχει στη Γ.Σ να ψηφίζει.

Η απόφαση για τον ορισμό του αντιπροσώπου θα γνωστοποιηθεί στην Ομοσπονδία με ηλεκτρονικό ταχυδρομείο στην ηλεκτρονική διεύθυνση (email) της Ομοσπονδίας: argo.omospondia@gmail.com δύο (2) εργάσιμες μέρες πριν από την ημερομηνία διεξαγωγής της Γ.Σ δηλ μέχρι τις **14/11/2016**, (αρθρ. 11, παρ. 9)**.**

**2. Οικονομικές Υποχρεώσεις**

Στη Γενική Συνέλευση έχουν δικαίωμα να συμμετάσχουν μόνο τα μέλη που έχουν εκπληρώσει τις **οικονομικές υποχρεώσεις** τους στην Ομοσπονδία(άρθρ. 6, παρ. 6 και αρθρ. 11, παρ.11)

Γι’ αυτό καλούνται οι φορείς αυτοί να καταθέσουν το ποσό της ετήσιας εισφοράς τους **600,00** ευρώ στον λογαριασμό 345002101053564 της ALPHA BANK, οπωσδήποτε μέχρι την ημερομηνία της Συνόδου**.** Στην αιτιολογία της κατάθεσης να αναγράφεται το όνομα του φορέα και το αποδεικτικό να αποσταλεί με ηλεκτρονικό ταχυδρομείο στην ηλεκτρονική διεύθυνση (email) της Ομοσπονδίας: argo.omospondia@gmail.com.

**3. Απαρτία**

Η Γενική συνέλευση θεωρείται ότι βρίσκεται σε απαρτία εάν παρίστανται δια των αντιπροσώπων τους το ήμισυ πλέον ενός των Μελών της Ομοσπονδίας, τα οποία δικαιούνται συμμετοχής μετά ψήφου (αρθρ. 11, παρ. 6)

Σε περίπτωση μη επίτευξης απαρτίας την 16/11/2016 , η Γενική Συνέλευση θα πραγματοποιηθεί στον ίδιο χώρο (Ηπείρου 41) την Τετάρτη 23/11/2016 και ώρα 13:00, και θα βρίσκεται σε απαρτία ανεξάρτητα από τον αριθμό των παρευρισκομένων αντιπροσώπων (αρθρ. 11, παρ. 6.1).

Ο Πρόεδρος του ΔΣ

Θεοδωρουλάκης Μενέλαος